****

7. studenog 2019.

**PREDMET: Otvorene prijave za Realizator Learn & Mingle modul**

LEARN & MINGLE interaktivni je modul *case study* natjecanja Realizator s ciljem učenja, umrežavanja i druženja. Tri događanja bit će održana u kreativnom centru Ri.Hub (Ivana Grohovca 1a, Rijeka).

**Speed date *Realiziraj se!***

*Imate ideju rješenja poslovnog slučaja, ali i bezbroj pitanja i nedoumica? Voljeli biste dobiti stručni savjet?*

14. studenog 2019. u 18:00 sati  
Predviđeno vrijeme trajanja: 90 minuta  
Broj sudionika: 24

Zaklada Sveučilišta u Rijeci i StartUp Inkubator Grada Rijeke udružili su snage u inovativnom programu Speed date *Realiziraj se!*. Analizirajući potrebe i povratne informacije natjecatelja, uočena je potreba za pojedincima s iskustvom koji bi studentima bili na raspolaganju za pitanja i nedoumice s kojima se susreću tijekom izrade rješenja. Stoga koristimo ovaj poznati format u svrhu dinamičnog mentorskog programa.

Prijave i više informacija na [POVEZNICI](http://www.zaklada.uniri.hr/zaklada/2019/11/otvorene-prijave-za-speed-date-realiziraj-se/). Rok za prijavu je **12. studenog 2019**.

**Master Class *Journey to Work***

*Put do posla je izazov koji čeka svakoga. Želite znati kako se pripremiti i pokazati svoje najbolje kvalitete novom poslodavcu?*

18. studenog 2019. u 17:00 sati  
Predviđeno vrijeme trajanja: 90 minuta  
Broj sudionika: 25

Priprema je ključna, a svaki razgovor za posao je vježba iz koje možemo nešto naučiti. Osim isključivo edukativnog, radionica će svojim konceptom biti i poticajnog karaktera te će potpomoći mladima i u osobnom pogledu po pitanju ”Što ako sve to napravim, a ne dobijem posao?”, a između ostalog bit će upoznati i sa životnim iskustvima drugih polaznika i predavača te njihovog puta karijere i drugim primjerima gdje je motivacija ključ uspjeha, a mladi nova snaga zajednice.

Prijava i više informacija na [POVEZNICI](http://www.zaklada.uniri.hr/zaklada/2019/11/realizator-master-class-yourney-to-work/). Rok za prijavu **16. studenog 2019**.

**Tribina *Dual Career: Business or Pleasure?***

*Je li „power couple“ samo mit? Ako ne, kako (ne) funkcioniraju dvije karijere?*

21. studenog 2019. u 18:00 sati  
Predviđeno vrijeme trajanja: 90 minuta

Ekonomske i ideološke promjene koje su proteklih desetljeća obilježile svijet u velikoj su mjeri utjecale na položaj pojedinaca u poslovnom svijetu, nepovratno promijenivši i način funkcioniranja modernih parova i obitelji. Spomenuto posebno vrijedi u slučajevima kada oba člana para imaju karijeru. Stoga nam je izuzetno drago ugostiti uspješne privatno-poslovne parove s kojima ćemo među prvima otvoriti temu i diskusiju o izazovima dvostruke karijere.

Više informacija na [POVEZNICI](http://www.zaklada.uniri.hr/zaklada/2019/11/realizator-tribina-dual-career-business-or-pleasure/). Ulaz je slobodan.